Algimantas Kaminskas (1944)

Algimantas Kaminskas (g. 1944 m. balandžio 28 d. Kybartuose) – Lietuvos žurnalistas, redaktorius, rašytojas.

Biografija 
1973 m. baigė Vilniaus aukštąją partinę mokyklą, 1978 m. baigė Vilniaus universiteto Istorijos fakulteto žurnalistikos specialybę.

1973–1975 m. Kėdainių rajono laikraščio „Tarybinis kelias“ korektorius, korespondentas, 1975–1977 m. – Kėdainių biochemijos gamyklos direktoriaus padėjėjas, 1977–1978 m. – Jurbarko tarpkolūkinės statybos organizacijos pirmininko pavaduotojas, 1978–1980 m. – LKP Kėdainių rajono komiteto instruktorius, 1980–1984 m. – Kėdainių rajono laikraščio „Tarybinis kelias“ redaktoriaus pavaduotojas. 1984–2008 m. – Panevėžio rajono laikraščio „Tėvynė“ vyr. redaktorius. 1990 m. įsteigė leidyklą „Tėvynė“.

Nuo 1982 m. Lietuvos rašytojų sąjungos narys.

Spaudoje rašo nuo 1956 m., daugiausia kaimo tematika.

Bibliografija 
 Laiko atodangos: eilėraščiai. – Vilnius: Vaga, 1975 m.
 Kėdainių kronikos: istorinė publicistinė poema. – Vilnius: Vaga, 1981 m.
 Venok: eilėraščiai. – Maskva: Molodaja gvardija, 1985 m. rusų kalba
 Memuarai apie šiandieną. – Vilnius: Periodika, 1989 m.
 Atsigręžusios atogrąžos; Diplomas: romanas. – Vilnius: Periodika, 1990 m.
 Panevėžio metas: istorinė publicistinė kronikų poema. – Panevėžys: UAB „Nevėžio spaustuvė“, 2003 m.
 Nebylios spalvos. – Vilnius: Homo liber, 2007 m.
 Meilės tas žodis: eilėraščiai. – Vilnius: Homo liber, 2008 m. ISBN 99861716334
 Eina likimas žemas: eilėraščiai. – Vilnius: Homo liber, 2009 m.
 Sopulio akivare: romanas. – Vilnius: Homo liber, 2009 m., ISBN 9789955716716

Įvertinimas 
 1986 m. Nikolajaus Ostrovskio literatūrinė premija,
 1990 m. – Lietuvos žurnalistų sąjungos premija.

Šaltiniai

Nuorodos 
 Algimantas Kaminskas. Kėdainių kronikos 

Lietuvos redaktoriai
Lietuvos rašytojai